open-index/open-wikipedia-markdown huggingface dataset:
The Liquidator (film)

***The Liquidator*** () je britanski špijunski film snimljen 1965. godine u režiji Jacka Cardiffa. Predstavlja adaptaciju istoimenog romana Johna Gardnera, prvog iz ciklusa o tajnom agentu Boysieu Oakesu. Naslovni protagonist, koga tumači Rod Taylor, je veteran Drugog svjetskog rata koga njegov poznanik, a sada šef britanske tajne službe (čiji lik tumači Trevor Howard) angažira kako bi obavljao likvidacije osoba za koje se sumnja da bi mogle odavati državne tajne. Radnja prikazuje kako je glavni lik u stvanrosti nesposobna kukavica koja svejedno preuzima zadatak koji bi mu omogućio da putuje po svijetu, te uživa u luksuzu i ženama.

Iako je originalni roman nastao kao svojevrsna parodija tada izuzetno popularnih filmova o Jamesu Bondu, britanska podružnica MGM se nadala kako će njena ekranizacija moći pokrenuti sličnu filmsku seriju. Glavna je uloga povjerena australijskom glumcu Tayloru koji je, pak, inzistirao da govori sa američkim naglaskom jer se sa njime, radeći tada u Hollywoodu, ugodnije osjećao; tome je prilagođen scenario. Film je relativno dobro prošao u britanskim, ali ne i američkim kino-dvoranama, a što je Cardiff kasnije tumačio time da je na to tržište zbog pravnih komplikacija poslan sa godinu dana zakašnjenja, te se u međuvremenu publika bila zasitila špijunskih filmova.

## Uloge

* Rod Taylor ... "Boysie" Oakes
* Trevor Howard ... Major/Pukovnik Mostyn
* Jill St. John ... Iris
* Wilfrid Hyde-White ... Šef (as Wilfrid Hyde White)
* David Tomlinson ... Quadrant
* Akim Tamiroff ... Sheriek
* Eric Sykes ... Griffin
* Gabriella Licudi ... Corale, Sheriekova djevojka koja služi kao mamac za Boysiea
* John Le Mesurier ... Chekhov
* Derek Nimmo ... Fly, jedan od Mostynovih agenata
* Jeremy Lloyd ... Mladić
* Jennifer Jayne ... Janice Benedict
* Heller Toren ... Pomoćnik
* Betty McDowall ... Frances Anne, Boysieva prva meta
* Jo Rowbottom ... Betty
* Colin Gordon ... Vicar, Mostynov agent na Azurnoj obali
* Louise Dunn ... Jessie
* Henri Cogan ... Yakov, jedan od Sheriekovioh suučesnika
* Daniel Emilfork ... Gregory, jedan od Sheriekovih suučesnika
* Scott Finch ... Operativni oficir (kao Scot Finch)
* Ronald Leigh-Hunt ... Mac
* Richard Wattis ... Letački instruktor
* David Langton ... Zapovjednik stanice
* Tony Wright ... Konbtrolor leta
* Suzy Kendall ... Judith, Mostynova nova sekretarica

## Reference

## Vanjske veze
*
*
Špijunka bez imena

***Gospođica Doktor - špijunka bez imena***, u međunarodnoj distribuciji poznata pod naslovom ***Fräulein Doktor***, je italijansko-jugoslavenski špijunski film snimljen u režiji Alberta Lattuade i premijerno prikazan 1969. godine. Naslovni lik, koga tumači Suzy Kendall je Gospođica Doktor, znamenita njemačka obavještajka iz vremena Prvog svjetskog rata. Radnja prikazuje kako, nakon što je uspjela dobaviti obavještajne podatke zahvaljujući kojima je potopljen brod koji je prevozio lorda Kitchenera, britanski obavještajac (koga tumači Kenneth More) priprema plan kako bi joj namjestio klopku, ali i spriječio da ukrade savezničke planove u zaustavljanju velike njemačke ofanzive na Zapadnom frontu.

Film je snimljen četvrt vijeka nakon završetka Drugog svjetskog rata, kada su svjetskoj javnosti postale dostupne njemačke službene arhive i bio razotkriven identitet Fräulein Doktor; tako se, za razliku od nekoliko filmova iz međuratnog perioda mogao temeljiti na stvarnim historijskim činjenicama umjesto legendi o femme fatale poput Mate Hari. Film se temelji na fikciji, ali se ističe izuzetnim realizmom, odnosno ciničnim stavom prema obavještajnoj aktivnosti ali i, tada zbog Vijetnama u svijetu izuzetno popularnim prikazom rata kao besmislenog i apokaliptičkog krvoprolića. To je posebno došlo do izražaja u završnoj sceni koja prikazuje njemački napad  iperitom na britanske položaje, prilikom koje se žrtvama guli koža sa tijela, a napadači - i ljudi i konji - prisiljeni biti potpuno pokriveni. Pažnju je također privukla i za tadašnje standarde još uvijek prilično rijetka lezbijska scena u kojoj sudjeluje protagonistica.

## Uloge
* Suzy Kendall ... Fräulein Doktor
* Kenneth More ... Pukovnik Foreman
* Capucine ... Dr. Saforet
* James Booth ... Meyer
* Alexander Knox ... General Peronne
* Nigel Green ... Puk. Mathesius
* Giancarlo Giannini ... Poručnik Hans Rupert

## Vanjske veze
*
*
* 
*''Fraulein Doktor'' at Allmovie.com
Licem u naličje

***Licem u naličje*** je jugoslovenska humoristička TV-serija u produkciji RTV Beograd koja se emitovala 1965. godine. Predstavlja najstariju sačuvanu humorističku seriju u istoriji srpske i jugoslovenske televizije. Jedna od njenih specifičnosti je bila i ta da su tokom prikazivanja gledaoci scenaristima davali nove ideje u svo­jim pismima. Za pet meseci, ko­liko je trajalo prikazivanje, na adresu Redakcije stiglo je više od 20 hiljada pisama.

## Zaplet

Radnja je smeštena u ordinaciju psihijatra dr Tomića u koju dolaze pacijenti, iznoseći svoje muke i probleme, a njihove priče predstavljaju presek društvenih zbivanja i ljudskih sudbina. Stalni likovi među pacijentima su: Ćutolog, sa spravom "blesimetar" za merenje društveno političkih gluposti; Gnevni čovek, duet Spasoje i Blagoje, zatim Čovek sa dobrim vezama, pa Pacijent koji stalno plače itd.
## Spisak epizoda

## Uloge

## Vanjske veze
* 
* Multimedijalni dokument 2012/2013
Ibadet

**Ibadet** (, ʿibāda, također ibadat ili ibadah) je islamski izraz za bogosluženje.

## Vrste ibadeta

### Ibadet jezikom
Ibadet jezikom je činjenje ibadeta izgovaranjem ili očitovanjem jezikom. Jedan dio ove vrste ibadeta su pohvale i veličanje Alaha.

### Praktični ibadet
Praktični ibadet je činjenje radnji i djela koja su pokazatelj ibadeta kao molitva, post, zekat i hadž.
Where the Spies Are

***Where the Spies Are*** () je britanski špijunski film snimljen u režiji Vala Guesta. Predstavlja adaptaciju romana *Passport to Oblivion* Jamesa Leasora. Protagonist, koga tumači David Niven, je dr. Jason Love, ljekar koji je za vrijeme Drugog svjetskog rata radio na obavještajnim zadacima, a koga britanska tajna služba regrutira kako bi im pomogao razotkriti tko ubija njihove agente u Bejrutu. Radnja prikazuje kako njegovu misiju zakomplicira privlačna manekenka (čiji lik tumači Françoise Dorléac), a za koju se ispostavi da je dvostruki agent.

*Where the Spies Are* je bio zamišljen kao prvi dio serije filmova koja je trebala ponoviti uspjeh Jamesa Bonda. Niven i Guest su u tu svrhu od Leasora bili naručili pet romana o dr. Loveu, ali su samo dva napisana. Dorléac je, pak, svoju ulogu dobila zahvaljujuću nastupu u pustolovno-akcijskom filmu *[[Čovjek iz Rija]]*. Sam je film imao brojne reference na detalje iz Bondovih filmova. Godinu dana kasnije, Niven je nastupio u ulozi ostarjelog Bonda u parodijskom filmu *[[Casino Royale (film, 1967)|Casino Royale]]*.

## Uloge
* David Niven – Doctor Jason Love
* Françoise Dorléac – Vikki
* John Le Mesurier – MacGillivray
* Cyril Cusack – Rosser
* Eric Pohlmann – Farouk
* Richard Marner – Josef
* Paul Stassino – Simmias
* George Pravda – 1st Agent 
* Noel Harrison – Jackson
* Ronald Radd – Stanilaus 
* Alan Gifford – Zaštitar 
* Bill Nagy – Aeradio 
* George Mikell – Ubica
* Nigel Davenport – Parkington
* Geoffrey Bayldon – Predavač
* Derek Partridge – Dežurni oficir
* Robert Raglan – Sir Robert 
* Basil Dignam – Major Harding 
* Gordon Tanner – Inspektor

## Reference

## Vanjske veze
*
*''Where the Spies Are'' at TCMDB
*Passport to Oblivion  by James Leasor, 1964, 2011. 
*Review of film at *Variety*
Partizanski spomenik iznad Knina

**Monumentalni spomenik** na brdu Spas izgrađen je 1969. u spomen na pripadnike NOB-a koji su poginuli tijekom oslobađanja Knina . Izgradnju spomenika na Spasu i još mnoge druge diljem bivše Jugoslavije, inicirao je Josip Broz Tito kako bi pokazao snagu Socijalističke Jugoslavije. Tijekom Domovinskog rata i neposredno nakon njega oštećeni su i uklonjeni mnogi antifašistički spomenici, a među njima i spomenik iznad Knina koji se 1995. stropoštao na tlo postavljanjem eksploziva.

## Povijesna pozadina

Bitka za Knin bila je završna faza u oslobađanju Dalmacije od fašističkih okupatora i njihovih kolaboracionista (ustaša i četnika). Ofenzivu je vodio Osmi dalmatinski korpus s 40.000 vojnika od 13. listopada do 3. prosinca kada je Knin oslobođen.

## Lokacija

Srušeni spomenik se nalazi na brdu Spas na kojem se i nalazi poznata kninska tvrđava. Lokaliziran je na vrhu jednog od brijegova s kojega se pruža pogled na sjevernozapadni dio Knina. Iako se nalazi na brdu, postoji prohodan puteljak koji vodi do spomenika. Do sada nije bilo ozbiljnije inicijative za  obnovu  nekad jednog od simbola Knina, a isto tako ne postoji ni spomen-ploča pokraj ruševina spomenika. 

http://www.lupiga.com/vijesti/zaboravljena-povijest-nekada-vazna-remekdjela-simboli-kojih-se-danas-svi-stide
Gyomaendrőd

**Gyomaendrőd** čita se *Đomaendred*  (njemački: *Djomaendröd*, rumunjski: *Jomendrod*) je grad na jugoistoku 
Mađarske od 13,295 stanovnika.

Gyomaendrőd administrativno podpada pod Županiju Békés.

## Geografija

Gyomaendrőd leži na rijeci Körös, udaljen 52 km sjeverno od Orosháze.

## Historija

Gyomaendrőd je novo naselje osnovano 1981. spajanjem *Gyome* i *Endrőde*.
Novo naselje je 1989. dobilo status grada.

## Pobratimski gradovi

* , Aiud
* , Schöneck
* , Pilzno
* , Vrútky

## Reference

## Vanjske veze

* ''Službene stranice Gyomaendrőda''
Sárvár

**Sárvár** čita se *Šarvar* (njemački: *Kotenburg* ili *Rotenturm an der Raab*) je grad na zapadu Mađarske od 14,716 stanovnika, koji administrativno podpada pod Županiju Vas.

## Geografija

Sárvár leži duž obje obale rijeke Rabe, udaljen 26 km istočno od administrativnog centra Szombathelya.

## Historija

naselje je prvi put dokumentirano 1192  kao mjesto zemljanog zamka, kog su podigli Ugari da zaštite svoje granice. 
Sve do 1280. bio je vlasništvo ugarskih kraljeva, a nakon feudalne anarhije njime je ovladala porodica Kőszegi.
*Sársziget*  (kako se tad zvao) je 1328. kraljevskom poveljom dobio status grada.
Početkom 16. vijeka udajom je postao vlasništvo porodice Nádasdy. Oni su gradom vladali do 1671., a tad je postao feud porodice Drašković.

Za austrijsko-turskih ratova - 1532. Osmanlije su bezuspješno opsjedale Sárvár.

Sárvár je 1871. izgubio status grada, ali je te iste godine do njega stigla  željeznica, pa se počeo industrijski razvijati, 1895. podignuta je 
 šećerana, a 1904. tvornica celuloze (viskoze).

U sklopu istražnih bušenja za naftom -  1961., pronađen je termalni izvor, pa se odtad mjesto počelo razvijati kao terme.

Sárvár je 1968. ponovno dobio status grada.

## Pobratimski gradovi

* , Seini
* , Ferrara
* , Steinheim an der Murr
* , Uherské Hradiště
* , Ferrara
* , Novi Sad

## Reference

## Vanjske veze

* ''Službene stranice Sárvára''
Szentgotthárd

**Szentgotthárd** čita se *Sentgotard* (slovenski: *Monošter*, njemački: *Sankt Gotthard*) je grad na zapadu Mađarske od 3,544 stanovnika, koji administrativno podpada pod Županiju Vas.

## Geografija

Szentgotthárd leži duž desne obale rijeke Rabe, udaljen 3 km od austrijske granice.
i 20 km od Fürstenfelda.

Szentgotthárd je centar slovenske nacionalne manjine u Mađarskoj.

## Historija

Historija grada usko je vezana uz njegov cistercitski samostan, kog je osnovao kralj Bela III. - 1183 i nazvao ga po svetom Gotthardu iz Hildesheima.
Na početku 1664. odigrala se kod Szentgotthárda, važna bitka u sklopu austrijsko-turskih ratova u kojoj je grof Montecúccoli potukao osmansku vojsku od kojih se velik broj utopio u nabujaloj Rabi.

Szentgotthárd je 1983. dobio status grada.

## Pobratimski gradovi

* , Walldürn
* , Delle
* , Petrila
* , Tarvisio
* , Izola

## Reference

## Vanjske veze

* ''Službene stranice Szentgotthárda''
NCIS (sezona 5)

Peta sezona američke policijsko-proceduralne drame NCIS je emitovana od 28. septembra 2007. do 19. maja 2008. godine na kanalu CBS. 

## Opis

Lauren Holly je napustila seriju na kraju sezone.

## Uloge
### Glavne

*Mark Harmon kao Leroj Džetro Gibs
*Michael Weatherly kao Entoni DiNozo ml.
*Cote de Pablo kao Ziva David
*Pauley Perrette kao Ebigejl Šuto
*Sean Murray kao Timoti MekGi 
*Lauren Holly kao Dženifer Šepard
*David McCallum kao dr. Donald Malard

### Epizodne

*Rocky Carol kao Leon Vens (Epizode 14-15, 17, 19)
*Brian Dietzen kao Džejms Palmer (Epizode 1, 4-6, 9, 11-13, 16-19)

## Epizode





## Vanjske veze
Vép

**Vép** je grad na sjeverozapadu Mađarske od 3,322 stanovnika, koji administrativno podpada pod Županiju Vas.

## Geografija

Vép leži udaljen svega 8 km istočno od administrativnog centra Szombathelya.

Ime grada je slavenskog porijekla, od riječi vepar.

## Historija

Najstarije naselje prvi put je dokumentirano 1186. pod imenom *Wepy*. Od 1217. je kraljevski feud sa dvorcem pa je već 1240. kralj Bela IV. izdao povelju i dodjelio dvorjanima povlastice.

János Elderbach tadašnji vlasnik zamka i grada je 1496. prepustio nadbiskupu Esztergoma Tomi Bakaču Erdödyju.
Njegov nasljednik - Peter Erdödy ga je 1547. morao prepustiti Porodici Zrinski, a oni su ga 1612. morali prepustiti 
hrvatskom banu Tomi Erdődyju, koji je tako postao jedini vlasnik.

Vép je 1924. izgubio status grada, a ponovno ga je dobio 2009.

## Reference

## Vanjske veze

* ''Službene stranice Vépa''
Battonya

**Battonya** (srpskohrvatski: *Batanja*, rumunjski: *Bătania*) je grad na jugoistoku Mađarske od 5,960 stanovnika.

Battonya administrativno podpada pod Županiju Békés.

## Geografija

Battonya leži udaljena svega 1 km od rumunjske granice.

## Historija

Mjesto je prvi put dokumentirano 1340. pod imenom *Bothanyaegyháza*.

Između 1566. - 1693. Battonya je bila pod osmanskom  okupacijom. 
Intenzivnije se počela razvijati od 18. vijeka, tako da je 1839. dobila status trgovišta

Battonya ima status grada od 1989.

## Pobratimski gradovi

* , Beočin
* , Lipova
* , Pecica

## Reference

## Vanjske veze

* ''Službene stranice Battonya''
Csorvás

**Csorvás** čita se *Čorvaš* (rumunjski: *Ciorvaş*) je grad na jugoistoku Mađarske od 4,871 stanovnika.

Csorvás administrativno podpada pod Županiju Békés.

## Geografija

Csorvás leži udaljen 29 km zapadno od Békéscsabe.

## Historija

Mjesto je prvi put dokumentirano 1456.

Osmanlije su za svoje invazije 1595. spalili naselje, pa je nakon tog taj kraj dugo ostao nenaseljen. 
Naselje je obnovljeno tokom 18. vijeka, a intenzivnije se počelo razvijati od kraja 19. vijeka, kad je do njega stigla željeznica.

Csorvás je tek 2005. dobio status grada.

## Pobratimski gradovi

* , Ozun
* , Sládkovičovo
* , Gornji Breg

## Reference

## Vanjske veze

* ''Službene stranice Csorvás''
Dévaványa

**Dévaványa** čita se *Devavanja* (rumunjski: *Devăneşti*) je grad na jugoistoku Mađarske od 7,772 stanovnika.

Dévaványa administrativno podpada pod Županiju Békés.

## Geografija

Dévaványa leži udaljen 50 km sjeverozapadno od Békéscsabe.

## Historija

Mjesto je prvi put dokumentirano 1330. pod imenom *Jana*, nakon tog 1334. kao *Vana*.

Dévaványa je 1774. prvi put dobila status grada, ali ga je nakon administrativne reforme 1872. 
izgubila, taj status joj je vraćen 2000.

## Pobratimski gradovi

* , Cristuru Secuiesc

## Reference

## Vanjske veze
* ''Službene stranice Dévaványa''
Elek

**Elek** (rumunjski: *Aletea*) je grad na jugoistoku Mađarske od 4,787 stanovnika.

Elek administrativno podpada pod Županiju Békés.

## Geografija

Elek leži nedaleko od rumunjske granice udaljen 25 km sjeverozapadno od 
Békéscsabe i 12 km južno od Gyule.

## Historija

Mjesto je prvi put dokumentirano 1232. 
Između 1566. - 1696. Elek je bio pod osmanskom okupacijom, pa je toliko opustio da je nakon oslobođenja naseljen njemačkim kolonistima.

Intenzivnije se počeo razvijati tek od 1894. kad je iskopan arteški bunar i osigurana opskrba pitkom vodom.

Elek je 1854. dobio status trgovišta ali mu je krajem 19. vijeka, nakon administrativne reforme taj status oduzet. Elek od 1996. ima status grada.

## Pobratimski gradovi

* , Alerheim
* , Sebiş
* , Gerlingen
* , Gerolzhofen
* , Laudenbach
* , Leimen (Baden)
* , Veljke Kapušani
* , Sebiş

## Reference

## Vanjske veze

* ''Službene stranice Eleka''
Füzesgyarmat

**Füzesgyarmat** čita se *Fizešđarmat*  je grad na jugoistoku Mađarske od 5,774 stanovnika.

Füzesgyarmat administrativno podpada pod Županiju Békés.

## Geografija

Füzesgyarmat leži na granici sa Županijom Hajdú-Bihar, udaljen 61 km sjeverno od 
Békéscsabe.

## Historija

Mjesto je prvi put dokumentirano 1219. pod imenom *Gormoth*

Intenzivnije se počeo razvijati tek od 19. vijeka, kad je 1803. dobio privilegiju da održava sajmove.

Füzesgyarmat se 1867. zbog visokih poreza odrekao status grada, koji je povratio tek 2000. ima status grada.

## Pobratimski gradovi

* , Ojdula
* , Zimandu Nou

## Reference

## Vanjske veze

* ''Službene stranice Füzesgyarmata''
Vasvár

**Vasvár** čita se *Vašvar* (slovenski: *Železnograd*, latinski: *Castrum Ferreum*, njemački: *Eisenburg*) je grad na sjeverozapadu Mađarske od 4,266 stanovnika, koji administrativno podpada pod Županiju Vas.

## Geografija

Vasvár leži u slivu rijeke Rabe udaljen 30 km jugoistočno od 
administrativnog centra Szombathelya.

## Historija

Vasvár je naseljen od neolita, zbog povoljnog geografskog položaja i željezne rude. Rimljani su ga nazvali *Castrum Ferreum*, 
a za srednjeg vijeka je prvi put dokumentiran 1226. kao mjesto sa kovačnicom.
Vasvár je još 1279. dobio status grada od kralja Ladislava IV.. To su bile godine njegova prosperiteta, jer je 
tad bio i administrativni centar tadašnje županije.
Vasvár je za austrijsko-turskih ratova izgubio značenje, jer je sjedište županije preseljeno u Szombathely.

## Pobratimski gradovi

* , Haţeg
* , Cegléd

## Reference

## Vanjske veze

* ''Službene stranice Vasvára''
Gellért-hegy

**Gellért-hegy** slobodno prevedeno *Gelertovo brdo*, nekad zvan Kelenberg = Istočno brdo (njemački: *Blocksberg*, latinski: *Mons Sancti Gerardi*) je brdo u mađarskom Budimu, cetralni dio lokaliteta 
Svjetske baštine - **Dunavska obala**, koji je 1987. uvršten na UNESCO-vu 
Listu mjesta svjetske baštine u Evropi.

Brdo je nazvano po Svetom Gerardu misionaru koji je Mađare preveo na kršćanstvo.

## Karakteristike i historija

Svjetska baština sastoji se od područja na budimskoj strani od zgrada Tehnološkog univerziteta do 
mosta Széchenyi lánchíd, uključujući terme Gellert, Spomenik slobode, Citadele na brdu Gellert, do zgrada Budimskog dvorca.

Na peštanskoj strani lokalitet obuhvaća zgradu Parlamenta, Trg Istvána Széchenyja, zajedno s palačama Mađarske akademije nauka i Greshama. 
I četiri dunavska mosta su također dio Svjetske kulturne baštine.

Grad Budim je star kao i zauzimanje Ugarske (896.), ali se tek počeo razvijati u 13. vijeku kad je Bela IV. sagradio 
zamak na brdu za zaštitu od mongolskih napada. Dvor se preselio u Budim - 1347., tada je dograđen i pretvoren u dvorac u gotičkom stilu. Za vrijeme vladavine kralja Matije Korvina je postao sjajna renesansna kraljevska 
rezidencija. Budim je oslobođen - 1686. nakon vijeka i pol osmanske vladavine.

Tri mjeseca opsade prouzročile su značajne štete kako na dvorac, tako i na grad.
Na temelju srednjovjekovnih ruševina, dvor je obnovljen u baroknom stilu.

Pitoreskna obala Dunava kao dio historijskog urbanog krajolika je jedinstven primjer harmonične interakcije između ljudskog društva i prirode koju karakterizira morfološka raznolikost od brda Gellert sa citadelom do Budimskih brda djelomično pokrivenih šumama, do širokog Dunava sa otocima i peštanske 
ravnice.

## Reference

## Vanjske veze

* ''Budapest World Heritage Sites'' na portalu Budapest by Locals
Taking Off (film)

***Taking Off*** () je američki igrani film snimljen u režiji Miloša Formana i premijerno prikazan 1971. godine. Po žanru je mješavina drame i komedije, a nominalni protagonisti, čije likove tumače Lynn Carlin i Buck Henry, su bračni par Lynn i Larry Tyne, čija je adolescentska kćer Jeannie (čiji lik tumači Linnea Heacock pobjegla iz kuće te je oni očajnički počinju tražiti po njujorškim ulicama. Radnja, koja se sastoji od nekoliko epizoda, prikazuje kako, nakon kćerinog povratka,

*Taking Off* je Formanu bio prvi film snimljen u SAD, gdje je došao nakon što je iz Čehoslovačke bio emigrirao zbog sovjetske invazije. U njemu je izrazio svoju fascinaciju životom slobodama u tadašnjem zapadnom svijetu, ali i tada aktualnim generacijskim jazom i kontrakulturnim trendovima. Film je napravljen u nekonvencionalnom stilu, te uključuje dokumentarni materijal kao što je koncert Ikea i Tine Turner, kao i pjevačke audicije na kojoj nastupaju buduće zvijezde Carly Simon i Kathy Bates. Iako se Universal, koji je bio djelomično financirao film, nadao da će zbog kontrakulturi sklone publike ponoviti uspjeh *[[Goli u sedlu]]*, to se nije dogodilo. Kod kritike je prošao daleko bolje, a na Kanskom festivalu osvojio Veliku nagradu žirija.

## Uloge
* Lynn Carlin - Lynn Tyne
* Buck Henry - Larry Tyne
* Georgia Engel - Margot
* Tony Harvey - Tony
* Audra Lindley - Ann Lockston
* Paul Benedict - Ben Lockston
* Vincent Schiavelli - Schiavelli
* David Gittler - Jamie
* Ike Turner - sam sebe
* Tina Turner - sama sebe
* Linnea Heacock - Jeannie Tyne
* Rae Allen - Mrs. Divito
* Frank Berle - Čovjek iz odbora
* Philip Bruns - Policajac (kao Phillip Bruns)
* Gail Busman - Nancy Lockston
* Carly Simon - pjevačica na audiciji
* Kathy Bates - pjevačica na audiciji (kao Bobo Bates)
* Shellen Lubin - pjevačica na audiciji
* Shelley Ackerman - pjevačica na audiciji 
* Lois Dengrove - pjevačica na audiciji
* Bonnie Marcus - pjevačica na audiciji

## Vanjske veze
* 
*
Vie privée (film, 1962)

***Vie Privée*** () je francusko-italijanski igrani film snimljen u režiji Louisa Mallea i premijerno prikazan početkom 1962. godine. Protagonistica, čiji lik tumači Brigitte Bardot, je Jull mlada djevojka iz situirane ženevske porodice koja sanja o tome da postane balerina, ali joj pažnju zaokupi i ljubav prema Fabiu, uglednom književniku i porodičnom prijatelju (čiji lik tumači Marcello Mastroianni. Radnja prikazuje kako odlazi u Pariz te postaje uspješna manekenka i glumica, te koristi svoj status kako bi osvojila Fabija, ali kako svemu tome poludjeli fanovi te novinari tabloida predstavljaju strahovitu prepreku. *Vie Privée* se ponekad tumači kao svojevrsna prikrivena biografija same Bardot. Usprkos toga ima uživa reputaciju jednog od slabijih i manje poznatih ostvarenja Malleove filmografije. Pažnju kasnijih kritičara privukao zbog svojim stavom prema ekscesima modernih masovnih medija, predvidjevši trendove koji će javnosti postati zanimljivim tek nakon smrti princeze Diane.

## Uloge
* Brigitte Bardot : Jill
* Marcello Mastroianni : Fabio Rinaldi
* Nicolas Bataille : Edmond
* Dirk Sanders : Dick
* Jacqueline Doyen : Juliette
* Paul Pellas: Maxime
* Éléonore Hirt : Cécile
* Gloria France : Anna
* Ursula Kubler : Carla
* Gregor von Rezzori : Gricha
* Élie Pressmann : Olivier
* Antoine Roblot : Alain, le photographe
* Dominique Zardi : un admirateur en voiture décapotable

## Vanjske veze
* 
*
L'uomo dei cinque palloni

***L'uomo dei cinque palloni*** (), u kasnijoj verziji poznatiji kao ***Break up*** (), je italijansko-francuska crno-bijela filmska komedija originalno snimljena 1965. godine u režiji Marca Ferrerija. Nastala je u produkciji Carla Pontija kao kratki film, odnosno segment omnibusa *[[Oggi, domani, dopodomani]]*. Protagonist, koga tumači Marcello Mastroianni, je vlasnik tvornice slatkiša koji tokom reklamen kampanje postane opsjednut balonima u takvoj mjeri da će ga to otuđiti od zaručnice i otjerati u ludilo. Ferreri, koji je kasnije film tumačio kao satiričku kritiku kapitalističke pohlepe, se zbog kraćenja filma posvadio sa Pontijem. Četiri godine kasnije je nadosnimio još nekoliko scena, uključujući neke u boji, te je ta verzija premijerno prikazana u Francuskoj.

## Uloge
* Marcello Mastroianni ... Mario
* Catherine Spaak ... Giovanna
* Ugo Tognazzi ... Čovjek sa automobilom
* William Berger ... Benny
* Sonja Romanoff
* Antonio Altoviti
* Charlotte Folcher
* Igi Polidoro

## Vanjske veze
*
I compagni

***I compagni*** (; ) je italijansko-francusko-jugoslavenski crno-bijeli igrani film snimljen 1963. godine u režiji Marija Monicellija. Radnja je smještena u Torino u posljednjim decenijama 19. vijeka gdje se radnici jedne tvornice zbog niske plaće i neljudskih uvjeta rada odlučuju za štrajk, a u čemu im pomoć svojim savjetima pruža sindikalni aktivist (čiji lik tumači Marcello Mastroianni) koji je istovremeno u bijegu pred policijom. Film se isticao izuzetnom brigom o autentičnim detaljima, a posebno je do izražaja došla vješta montaža kojom su se stare fotografije "pretakale" u sam film. Film, kojim se nastojalo odati priznanje počecima radničkog pokreta u Italiji, je svoju premijeru imao na 35. kongresu Italijanske socijalističke partije. Iako je svojim stilom, ozbiljnijom temom i mračnim tonom bio daleko od ostvarenja *[[commedia all'italiana]]* koje su mu bile donijele uspjeh i slavu, Monicelli ga je običavao nazivati svojim najdražim filmom.

## Uloge

* Marcello Mastroianni - Profesor Sinigaglia
* Renato Salvatori - Raoul
* Gabriella Giorgelli - Adele
* Folco Lulli - Pautasso
* Bernard Blier - Martinetti 
* Raffaella Carrà - Bianca
* François Périer - Maestro Di Meo
* Vittorio Sanipoli - Baudet
* Franco Ciolli - Omero
* Mario Pisu - Manager
* Kenneth Kove - Luigi
* Annie Girardot - Niobe
* Edda Ferronao - Maria
* Anna Di Silvio - Gesummina
* Roberto Diamanti
* Elvira Tonelli - Cesarina

## Izvori

## Vanjske veze
*
Oggi, domani, dopodomani

***Oggi, domani, dopodomani*** () je italijansko-francuska crno-bijela omnibus filmska komedija snimljena 1965. godine u režiji Eduarda De Filippa, Marca Ferrerija i Luciana Salcea. Sastoji se od tri priče u kojoj protagoniste tumači Marcello Mastroianni - u prvoj, pod naslovom *[[L'uomo dei cinque palloni]]*, milanskog industrijalca opsjednutog reklamnim balonima; u drugoj, pod naslovom *L'ira di punta*, čovjeka koji svjedoči bizarnom i po život opasnom načinu na koji prijatelj rješava bračne sporove; u trećoj, pod naslovom *La moglie bionda*, bankara koju svoju lijepu, ali rasipnu američku suprugu, pokušava prodati u harem arapskim šeicima. Ferreri je nekoliko godina kasnije proširio svoj segment sa nadosnimljenim scenama (uključujući neke u boji) te je on distribuiran kao zasebni cjelovečernji film.

Godina 1982. je snimljena omnibus komedija *[[Ricchi, ricchissimi... praticamente in mutande]]* koja u jednom svog segmentu koristi zaplet temeljen na *La moglie bionda*.

## Uloge
* Marcello Mastroianni - Mario (segment "L'uomo dei 5 palloni") / Michele (segment "L'ora di punta", "La moglie bionda")
* Catherine Spaak - Giovanna (segment "L'uomo dei 5 palloni")
* Virna Lisi - Dorothea (segment "L'ora di punta")
* Luciano Salce - Arturo Rossi (segment "L'ora di punta")
* Pamela Tiffin - Pepita (segment "La moglie bionda")
* Lelio Luttazzi -  Micheleov prijatelj (segment "La moglie bionda")
* Raimondo Vianello - Police Commissioner (ep. "La moglie bionda")  
* Ugo Tognazzi -  Vozač (segment "L'uomo dei 5 palloni")
* William Berger - Benny (segment "L'uomo dei 5 palloni")

## Vanjske veze
*
Spara forte, più forte... non capisco

***Spara forte, più forte... non capisco*** () je italijanska filmska komedija snimljena 1966. godine u režiji Eduarda Di Filippa. Predstavlja adaptaciju De Filippovog teatarskog komada *[[Le voci di dentro]]*. Protagonist, koga tumači Marcello Mastroianni, je ekscentrični napuljski umjetnik koji je sklon fantaziranju i koji zahvaljujući tome prijavi policiji da je jedan njegov susjed ubijen. Radnja prikazuje komplikacije koje nastanu kada se ispostavi da je susjed zapravo poznati gangster te ga policija sumnjiči kao počinioca, a sam gangster nastoji iskoristiti situaciju kako bi izbjegao vlastima. Film je doživio komercijalni promašaj, ali je poznat kao jedan od prvih važnijih glumačkih nastupa američke manekenke Raquel Welch, koja će iste godine nastupiti kao zvijezda mnogo poznatijeg i uspješnijeg filma *[[One Million Years B.C.]]* koji će je učiniti svjetskim seks simbolom.

## Uloge
* Marcello Mastroianni - Alberto Saporito
* Raquel Welch - Tania Montini
* Guido Alberti - Pasquale Cimmaruta
* Leopoldo Trieste - Carlo Saporito
* Tecla Scarano - Zia Rosa Cimmaruta
* Eduardo De Filippo - Zi Nicola
* Rosalba Grottesi - Elvira Cimmaruta
* Paolo Ricci - Aniello Amitrano
* Regina Bianchi - Rosa Amitrano (kao Régina Bianchi)
* Franco Parenti - Glavni policijski inspektor
* Angela Luce - Ljepotica
* Silvano Tranquilli - Por. Bertolucci
* Pina D'Amato - Matilde Cimmaruta
* Carlo Bagno - Narednik Bagnacavallo
* Pia Morra - Sobarica
* Gino Minopoli - Luigi Cimmaruta
* Alberto Bugli - Zamjenik policijskog inspektora
* Ignazio Spalla - Carmelo Vitiello

## Vanjske veze
*
*page for film at TCMDB
* Scheda su MyMovies
NCIS (sezona 6)

Šesta sezona američke policijsko-proceduralne drame NCIS je emitovana od 23. septembra 2008. do 19. maja 2009. godine na kanalu CBS.Iz epizoda "Legenda (1. deo)" i "Legenda (2. deo)" nastala je serije "".

## Opis
Rocky Carol se pridružio glavnoj postavi na početku sezone.

## Uloge
### Glavne
*Mark Harmon kao Leroj Džetro Gibs
*Michael Weatherly kao Entoni DiNozo ml.
*Cote de Pablo kao Ziva David
*Pauley Perrette kao Ebigejl Šuto
*Sean Murray kao Timoti MekGi 
*Rocky Carol kao Leon Vens 
*David McCallum kao dr. Donald Malard

### Epizodne
*Brian Dietzen kao Džejms Palmer (Epizode 1, 5-6, 8, 13, 16, 18, 20-21, 25)

## Epizode





## Vanjske veze
Io, io, io... e gli altri

***Io, io, io... e gli altri*** () je italijansko-francuska crno-bijela filmska komedija snimljena 1966. godine u režiji Alessandra Blasettija. Protagonist, koga tumači Walter Chiari, je novinar koji odlučuje napisati članak o ljudskoj sebičnosti i u tu svrhu vodi intervjue sa nizom ličnosti, ne znajući da bi jedan od primjera mogao pronaći i kod vlastite supruge (koju tumači Gina Lollobrigida). Blasetti je za svoj film dobio David di Donatello za najbolju režiju.

## Uloge
* Gina Lollobrigida - Titta
* Silvana Mangano - Silvia
* Walter Chiari - Sandro
* Vittorio De Sica - Commendatore Trepossi
* Nino Manfredi - 'Millevache'
* Marcello Mastroianni - Peppino Marassi
* Caterina Boratto - Luigia, Peppinova svastika
* Vittorio Caprioli - Političar
* Elisa Cegani - Peppinova kućepatiteljica
* Andrea Checchi - Čovjek koji se moli
* Umberto D'Orsi - Čovjek u vlaku
* Graziella Granata - Djevojka u vlaku
* Marisa Merlini - Dama za telefonom
* Paolo Panelli - Fotograf
* Mario Pisu - Pobjednik 'Capranice'
* Salvo Randone - Putnik sa menijem
* Luisa Rivelli - Dama koja pleše
* Maria Grazia Spina - Peppinova nećaka
* Saro Urzì - Drugi čovjek koji se moli
* Franca Valeri - Novinar
* Sylva Koscina - 'Zvijezda'
*Marina Malfatti - Plesač
*Mario Scaccia - Novinar
*Lelio Luttazzi - Režiser 
*Carlo Croccolo - Čovjek u vlaku

## Vanjske veze
*
Vésztő

**Vésztő** čita se *Vesto* je grad na jugoistoku Mađarske 
od 6,855 stanovnika.

Vésztő administrativno podpada pod Županiju Békés.

## Geografija

Vésztő leži nedaleko od rijeke Crișul Repede, udaljen 36 km sjeverno od Békéscsabe.

## Historija

Vésztő je prvi put dokumentiran 1350. pod imenom *Vejszető*

Za vrijeme osmanske vladavine gotovo je opustio, tako da je naseljavan u 18. vijeku novim stanovnicima.

Vésztő je 1871. dobio status velikog sela, a 1881. do njega je stigla željeznica.

Vésztő je 2001. dobio status grada.

## Pobratimski gradovi

* , Dumbrava
* , Doboșeni
* , Vârghiş

## Reference

## Vanjske veze

* ''Službene stranice Vésztő''
Tótkomlós

**Tótkomlós** čita se *Totkomloš* (slovački: *Slovenský Komlóš*) je grad na jugoistoku Mađarske 
od 5,995 stanovnika.

Tótkomlós administrativno podpada pod Županiju Békés.

## Geografija

Tótkomlós leži pored granice sa Rumunjskom, udaljen 15 km od južno od  
Orosháze.

## Historija

Za vrijeme osmanske vladavine taj kraj je opustio, tako da je naseljavan od 1746. slovačkim kolonistima.

Tótkomlós je dobio status grada 1993.

## Pobratimski gradovi

* , Breţcu
* , Nove Zamki
* , Galanta
* , Jelšava
* , Nãdlac
* , Neunkirchen am Brand
* , Zvoljen

## Reference

## Vanjske veze

* ''Službene stranice Tótkomlós''
Újkígyós

**Újkígyós** čita se *Ujkiđjoš* je grad na jugoistoku Mađarske 
od 5,072 stanovnika.

Újkígyós administrativno podpada pod Županiju Békés.

## Geografija

Újkígyós leži udaljen 17 km od jugozapadno od Békéscsabe.

## Historija

Újkígyós je novo naselje, nastalo 1814. iako je dokumentirano još 1398.

Újkígyós je dobio status grada - 2009.

## Pobratimski gradovi

* , Frumoasa
* , Zapsonj
* , Zimandu Nou

## Reference

## Vanjske veze

* ''Službene stranice Újkígyósa''
Körösladány

**Körösladány** čita se *Kerešladanj* je grad na jugoistoku Mađarske od 4,871 stanovnika.

Körösladány administrativno podpada pod Županiju Békés.

## Geografija

Körösladány leži na rijeci Crișul Repede, udaljen 39 km sjeverno od Békéscsabe.

## Historija

Körösladány je izrastao spajanjem šest sela nastalih od 13. do 14. vijeka

Kompozitor Bela Bartok je 1918. upravo tu skupljao narodne pjesme.

Körösladány je tek 2007. dobio status grada.

## Reference

## Vanjske veze

* ''Službene stranice Körösladánya''
Medgyesegyháza

**Medgyesegyháza** (srpskohrvatski: *Mezekovačhaza*, slovački: *Medeš*) je grad na jugoistoku Mađarske od 7,772 stanovnika.

Medgyesegyháza administrativno podpada pod Županiju Békés.

## Geografija

Medgyesegyháza leži udaljen 32 km istočno od Orosháze.

## Historija

Medgyesegyháza je prvi put dokumentirana 1418., za vrijeme osmanske vladavine potpuno je opustjela, tako da je tokom 18. i početkom 19. vijeka to bilo samo veliko poljoprivredno imanje.

Mjesto se počelo brže razvijati tek od 1883. kad je do njega došla željeznica.

Medgyesegyháza je 2009. dobila status grada.

## Pobratimski gradovi

* , Kolarovo

## Reference

## Vanjske veze
* ''Službene stranice Medgyesegyháze''
Mezőberény

**Mezőberény** čita se *Mezeberenj* (njemački: *Maisbrünn*, slovački: *Poľný Berinčok*) je grad na jugoistoku Mađarske od 10,345 stanovnika.

Mezőberény administrativno podpada pod Županiju Békés.

## Geografija

Mezőberény leži udaljen 20 km sjeverno od Békéscsabe.

## Historija

Mjesto je prvi put dokumentirano 1347. pod imenom *Berény*
Za vrijeme osmanske vladavine toliko je opustio da je nakon oslobođenja naseljen mađarskim, njemačkim i slovačkim kolonistima.

## Pobratimski gradovi

* , Gronau
* , Kolarovo
* , Münsingen
* , Sovata

## Reference

## Vanjske veze

* ''Službene stranice Mezőberénya''
Mezőhegyes

**Mezőhegyes** čita se *Mezeheđeš* je grad na jugoistoku Mađarske od 5,339 stanovnika.

Mezőhegyes administrativno podpada pod Županiju Békés, grad je poznat po  ergeli konja (mađarski: *Mezőhegyesi Állami Ménes*), koju je mađarska vlada - 2000. nominirala za upis na UNESCO-vu Listu mjesta svjetske baštine u Evropi.

## Geografija

Mezőhegyes leži na granici sa Rumunjskom, udaljen 34 km južnono od Orosháze.

## Historija

Mjesto je prvi put dokumentirano 1421. pod imenom *Mezewheges*, u to vrijeme bio je feud Janoša Hunjadija.

Za Austrijsko-turskih ratova - 1552. razorila ga je vojska Ali bega, a nakon tog i 1596. Krimski Tatari, tako da je potpuno opustio.

Razvoj mjesta otpočeo je 1784. kad je dekretom cara Josepha II  osnovana Carska i kraljevska ergela, a već iduće 1785. podignute su prve dvje kasarne.

Mezőhegyes je od 1971. administrativni centar općine, a od 1989. ima i status grada.

## Pobratimski gradovi

* , Arad
* , Târgu Secuiesc
* , Mordano
* , Peregu Mic
* , San Giorgio di Nogaro
* , Túrkeve

## Reference

## Vanjske veze

* ''Službene stranice Mezőhegyesa''
Sarkad

**Sarkad** čita se *Šarkad* (njemački: *Scharkad*) je grad na jugoistoku Mađarske od 9,911 stanovnika.

Sarkad administrativno podpada pod Županiju Békés

## Geografija

Sarkad leži nedaleko od granice sa Rumunjskom, na desnoj obali rijeke Crișul Negru, udaljen 14 km sjeverno od Gyule.

## Historija

Za Sarkad se zna da je od 1108. do 1332. bio feud samostana.

Za Austrijsko-turskih ratova nekoliko je puta padao u ruke 
Osmanlijama, ali je relativno brzo oslobađan.

Razvoj mjesta otpočeo je kad mu car Ferdinand II dodjelio privilegije.

## Pobratimski gradovi

* , Snagov
* , Salonta
* , Niestetal

## Reference

## Vanjske veze

* ''Službene stranice Sarkada''
Szarvas

**Szarvas** čita se *Sarvaš* (njemački: *Hirschfeld*, slovački: *Sarvaš*) je grad na jugoistoku Mađarske od 16,275 stanovnika.

Szarvas administrativno podpada pod Županiju Békés.

## Geografija

Szarvas leži na starom rukavcu rijeke Körös, udaljen 39 km sjeverno od Orosháze.

## Historija

Szarvas je prvi put dokumentiran krajem 13. vijeka, a njegovo ime znači jelen

Za Austrijsko-turskih ratova - 1595. razorile su ga Osmanlije i zapalile njegov zamak, pa su mu se stanovnici raselili.

Nanovo je naseljen od 1720. kad ga je tadašnji vlasnik György János Harruckern naselio slovačkim protestanskim kolonistima.

Szarvas je nakon administrativnereforme - 1872. izgubio status grada, koji je ponovno dobio 1966.

## Pobratimski gradovi

* , Poprad
* , Vlãhiţa
* , Baraolt
* , Malacky
* , Şimleu Silvaniei
* , Keuruu
* , Bucine

## Reference

## Vanjske veze

* ''Službene stranice Szarvasa''
Szeghalom

**Szeghalom** čita se *Seghalom* je grad na jugoistoku Mađarske od 9,078 stanovnika.

Szeghalom administrativno podpada pod Županiju Békés.

## Geografija

Szeghalom leži na desnoj obali rijeke Berettyó, nedaleko od njezina ušća u Crișul Repede, udaljen 51 km sjeverno od Békéscsabe.

## Historija

Mjesto je prvi put dokumentirano 1067. kao feud Opatije Százdi.

Zna se da je krajem 15. vijeka bio trgovište, ali je za Austrijsko-turskih ratova napušten.

Szeghalom je kontinuirano naseljen od 1711. a status grada dobio je 1984.

## Pobratimski gradovi

* , Trasaghis
* , Sâncraiu
* , Scheibbs

## Reference

## Vanjske veze

* ''Službene stranice Szeghaloma''
Mezőkovácsháza

**Mezőkovácsháza** čita se *Mezekovačhaza* je grad na jugoistoku Mađarske od 6,141 stanovnika.

Mezőkovácsháza administrativno podpada pod Županiju Békés.

## Geografija

Mezőkovácsháza leži na granici sa Rumunjskom, udaljena 41 km južnono od Békéscsabe.

## Historija

Najstarije naselje iz 9. vijeka razorili su Mongoli, nakon što je obnovljen u 15. vijeku kralj Matija Korvin dodjelio mu je 1463. satus tgovišta.

Za Austrijsko-turskih ratova mjesto je opustjelo, pa je nakon oslobođenja naseljavano kolonistima.

Mezőkovácsháza je 1986. dobila status grada.

## Pobratimski gradovi

* , Moneasa
* , Praid
* , Semlac
* , Vinga

## Reference

## Vanjske veze

* ''Službene stranice Mezőkovácsházaa''
Kondoros

**Kondoros** čita se *Kondoroš* je grad na jugoistoku Mađarske 
od 4,997 stanovnika.

Kondoros administrativno podpada pod Županiju Békés.

## Geografija

Kondoros leži udaljen 22 km od jugoistočno od Szarvasa, 22 km od sjeverozapadno od Békéscsabe 
i 25 km od sjeveroistočno od Orosháze.

## Historija

Kondoros je izrastao za vladavine kralja Svetog Sveti Stefana, ali je razoren 1241. za mongolske invazije.

Za vrijeme osmanske vladavine gotovo je opustio, tako da je obnavljan u 18. vijeku novim stanovnicima. 
Intenzivnije se počeo razvijati od 1875. kad je postao administrativni centar općine.

Kondoros ima status grada od 2013.

## Pobratimski gradovi

* , Hanhofen
* , Tekovské Lužany

## Reference

## Vanjske veze

* ''Službene stranice Kondoros''
Johnny Got His Gun

***Džoni je krenuo u rat*** (; doslovno "Džoni je dobio svoju pušku") je antiratni roman američkog romansijera i filmskog scenariste Daltona Tramba iz 1939. godine. Neki kritičari smatraju da je Trambo napisao roman pod jakim uticajem sovjetske literature, pogotovo knjige Konstantina Fedina *[[Gradovi i godine]]* (1924), a kao dokaz navode činjenicu da u Trambovom romanu ime nekoliko stranica gotovo identičnih onim u Fedinovoj knjizi.

## Zaplet

*Džoni je krenuo u rat* prati priču Džona Bonama, pešadinca u američkoj vojsci za vreme Prvog svetskog rata, koji je osakaćen u borbi. Džoni je preživeo eksploziju ali je izgubio obe ruke i noge, oči, nos, uši i usta pa je ostao nepomičan, gluvonem i slep.

Tako osakaćen, Džoni je imao velike psihološke probleme i nije mogao da razlikuje san od jave. U više navrata pokušavao je sebi da oduzme život okrećući se na stomak da bi savio i prekinuo cev kroz koju je tekla infuzija i koja ga je održavala u životu. Pošto u tome nije uspeo, živeo je od sećanja. Nakon nekog vremena uspeo je pomoću sunca i uz pomoć medicinskih sestara da ustanovi doba dana, pa je počeo da broji sekunde, minute, sate, dane pa čak i godine. Tek posle nekoliko godina uspeo je da uspostavi kontakt sa nekom osobom (jednim lekarom) tako što je jedna medicinska sestra shvatila da je Džonijevo uporno lupanje glavom o jastuk zapravo njegovo pokušaj komunikacije Morzeovom azbukom.

## Uticaj

Ovaj roman bio je vrlo popularan među vojnicima na prvim linijama fronta u Drugom svetskom ratu, a kasnije i među vojnicima u Vijetnamskom ratu.

Godine 1940. snimljena je radio verzija ovog romana, a 1971. i istoimeni igrani film koji je režirao sam Trambo, nagrađen na Kanskom festivalu. Hevi metal sastav Metalika snimio je 1988. pesmu **Jedan** ( inspirisanu ovim romanom.

## Izvori
### Napomene

### Fusnote
Over There

***Over There*** () je patriotska pjesma koju je 1917. godine napisao američki kantautor George M. Cohan povodom ulaska SAD u Prvi svjetski rat. Pjesma, čiji tekst poziva mladiće da se priključe američkoj vojsci da idu "preko" (Atlantika) kako bi se na Zapadnom frontu i drugdje borili protiv Centralnih sila. *Over There* je sa svojim jednostavnim, lako pamtljivim tekstom i zaraznom melodijom brzo stekla izuzetnu popularnost i u mnogo čemu postala neslužbena himna američke vojske u ratu. Godine 1936. je predsjednik Franklin Delano Roosevelt Cohana odlikovao Medaljom časti u znak priznanja za doprinos koja je pjesma dala ratnom naporu. Pjesma se kasnije, iako u manjoj mjeri, koristila i nakon ulaska SAD u Drugi svjetski rat, te, u još manjoj mjeri, u Vijetnamskom ratu i neposredno nakon napada 11. septembra 2001.. Također se izvodila u završnim scenama *[[Yankee Doodle Dandy]]*, hollywoodskom biografskom filmu posvećenom Cohanu iz 1942. godine, a koji je nastojao u propagandne svrhe postaviti paralele između dva svjetska rata.

Pjesma je, sa druge strane, bila i predmetom parodije ili sarkastičnog izvrtanja među pacifističkim orijentiranjim književnicima i umjetnicima. Jedan od najboljih primjera predstavlja *[[Johnny Got His Gun]]* znameniti antiratni roman Daltona Trumba iz 1939. godine, čiji je naslov posuđen iz prvih stihova Cohanove pjesme.

## Vanjske veze
*Nora Bayes recording July 13, 1917, via U.S. Library of Congress, National Jukebox
*Vintage Audio: Over There
*Rendition by Billy Murray and quartet
*Library of Congress essay on recording on the National Recording Registry.
*Sheet music for "Over There", Leo Feist, Inc., 1917.
Johnny Got His Gun (film)

***Johnny Got His Gun*** ( je američki igrani film snimljen u režiji Daltona Trumba, kome je to bio jedino režisersko ostvarenje u inače bogatoj filmografiji. Predstavlja adaptaciju njegovog vlastitog istoimenog romana iz 1939. godine. Protagonist, koga tumači Timothy Bottoms je mladi američki vojnik koji je u Prvom svjetskom ratu teško stradao u artiljerijskom napadu, ostavši bez očiju, ušiju, nosa, jezika, obje ruke i obje noge, te leži u veteranskoj bolnici kao "živi leš". Radnja prikazuje kako svejedno preko Morseove abecede stupa u kontakt sa bolničarkom (čiji lik tumači Diane Varsi) te je moli da ga pusti da kao cirkuska nakaza upozorava ljude na užase rate ili da mu prekrati muke.

*Johnny Got His Gun* je napravljen u završnim godinama Vijetnamskog rata, protiv koga se tada okrenula međunarodna, ali i veliki dio američke javnosti. Zbog toga je njegova antiratna i pacifistička poruka našla put do velikog dijela publike, te je sa oduševljen prihvaćen na Kanskom festivalu gdje je osvojio Veliku nagradu žirija. Kasnije je, međutim, postepeno padao u zaborav sve dok kadrove iz filma poznata rock grupa Metallica godine 1988. nije iskoristila za videospot svoje pjesme *[[One (Metallica)|One]]*.

## Uloge
* Timothy Bottoms ... Joe Bonham
* Kathy Fields ... Kareen
* Marsha Hunt ... Joeova majka
* Jason Robards ... Joeov otac
* Donald Sutherland ... Krist
* David Soul ... Vojnik Šveđanin
* Anthony Geary ... Crvenokosi vojnik
* Charles McGraw ... Mike Burkeman
* Sandy Brown Wyeth ... Lucky
* Don 'Red' Barry ... Jody Simmons (naveden kao Donald Barry)
* Diane Varsi ... Bolničarka #4

## Napomene

## Vanjske veze
* 
* 
* 
*
Gospa iz Brugesa

**Gospa iz Brugesa** je mramorna skulptura Djevice Marije s djetetom Isusom Michelangela, jednog od najvećih umjetnika visoke renesanse.

## Historija

Čovjek koji će kasnije postati papa, Pio III., naručio je od Michelangela 1501. godine skup od 15 skulptura za Siensku katedralu. Michelangelo je prihvatio, ali je ubrzo počeo raspravljati s povjerenikom i nikad nije završio zadatak. Gospa iz Brugesa, visoka točno 2 metra, bila je jedna od tih skulptura, završena 1504. godine. Kupio ju je trgovac Jan van Moeskroen iz flamanskog grada Brugesa za 4.000 florina, a njegova obitelj ju je darovala gradu Brugesu u 1516. godine. To je jedino Michelangelovo djelo koje je ikada došlo na sjeverozapad Europe.

Skulptura je od tada uklonjena dva puta iz Belgije. Prvi put je bio 1794. godine, nakon što su francuski revolucionari osvojili Austrijsku Nizozemsku tijekom Francuskih revolucionarnih ratova. Tada je naređeno građanima Bruggea da ovu i nekoliko drugih vrijednih umjetničkih djela grodom otpreme u Pariz. Skulptura je vraćena nakon Napoleonova konačnog poraza kod Waterlooa 1815. godine. Drugo uklanjanje se dogodilo 1944. godine, za vrijeme Drugog svjetskog rata, tijekom povlačenja njemačkih vojnika koji su prokrijumčarili skulpturu u Njemačku obavijenu madracim u kamionu Crvenog križa. Otkrivena je godinu dana kasnije u Altausseeu u Austriji i opet je vraćena. Ovaj događaj je okosnica na kojoj se temelji film „*[[The Monuments Men]]*” Georgea Clooneya iz 2014. god.

Nakon napada na Michelangelovu *[[Pietà (Michelangelo)|Pietu]]* 1972. godine, skulptura je zaštićena neprobojnim staklom. Godišnje je obiđe oko 300.000 posjetitelja.

## Karakteristike

Michelangelov prikaz „Bogorodice s Djetetom” znatno se razlikuje od ranijih prikaza s istom temom, koji obično imaju pobožnu Djevicu koja se smiješi dolje na novorođenče koje je u naručju. Umjesto toga, Isus stoji uspravno, gotovo nepodržan samo labavo vezan Marijinom lijevom stranom, a čini se da je na skoro korak udaljen od svoje majke, okrenut prema svijetu. Također, Marija ne drži svog sina te ga čak i ne gleda, nego gleda u daljinu, kao da već zna što će biti njegova sudbina. Smatra se da je rad izvorno trebao biti oltarni ukras. Ako je to tako, onda bi bila postavljena okrenut malo udesno tako da Isus gleda dolje ispred oltara.

Gospa sjedi uspravno, kao da je na prijestolju. Dvije figure lice su okrenute ravno naprijed. Prema drevnoj kršćanskoj ikonografiji, dijete je smješteno ispred majčine utrobe kako bi se izazvala svoja titula kao *Mater Dei*, Majke Božje. Kako je Gospa ustoličena na visini, tradicija drži da ona utjelovljuje sjedište mudrosti, *Sede Sapientiae*. Božanska Mudrost Božja bila je omiljena tema renesansnog kršćanstva.

Ovo djelo dijeli određene sličnosti s Michelangelovom *[[Pietà (Michelangelo)|Pietom]]*, koja je završena neposredno prije, uglavnom u kjaroskuro uzorku i kretanju draperije. Dugo, ovalno lice Marije također podsjeća na Pietu.

## Izvori